Legal Document

Category: 198

Text:
6. ΑΠΟΦΑΣΗ ΥΠΟΥΡΓΩΝ   ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ   ΠΡΟΝΟΙΑΣ Αριθ. Γ4/Φ 12/Οικ. 1930  Έγκριση εφαρμογής προγράμματος οικονομικής ενισχύσεως των βαριά νοητικά καθυστερημένων ατόμων ηλικίας μέχρι και 25 ετών.  Έχοντας υπόψη: 1.Τις διατάξεις των άρθρ.1 και 2 του Ν.Δ. 162/73 «περί μέτρων προστασίας υπερηλίκων και χρονίως πασχόντων ατόμων» (ΦΕΚ 227/72 τ. Α΄). 2.Τις διατάξεις του Ν.Δ. 321/69 «περί κώδικος Δημοσίου Λογιστικού» (ΦΕΚ 205/69 τ. Α΄) όπως έχει τροποποιηθεί με το Ν.Δ. 1337/73. 3.Του Π.Δ. 347/82 (ΦΕΚ 74/18-6-82) σχετικά με την αναπλήρωση του Υπουργού Κοιν. Υπηρεσιών από την Υφυπουργό Μ. Κυπριωτάκη-Περράκη. 4.Την ανάγκη παροχής μηνιαίας οικονομικής ενισχύσεως, στους βαριά νοητικά καθυστερημένους, που δεν μπορούν να αυτοεξυπηρετηθούν και έχουν ανάγκη βοηθείας ετέρου προσώπου και που διαβιώνουν πλησίον της οικογενείας τους.  5.Την αριθ. 11355/9.7.82 κοινή απόφαση του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών», αποφασίζουμε: Έγκριση εφαρμογής προγράμματος Άρθρ.1.-«1.Εγκρίνουμε την εφαρμογή προγράμματος οικονομικής ενισχύσεως των βαριά νοητικά καθυστερημένων (Β.Ν.Κ.) ατόμων ηλικίας μέχρι και 40 χρόνων, που έχουν δείκτη νοημοσύνης (Δ.Ν.) μέχρι και 30. 2.Το πρόγραμμα συνίσταται στην καταβολή μηνιαίας οικονομικής ενισχύσεως στα άτομα της ανωτέρω κατηγορίας για την αντιμετώπιση των δαπανών συντηρήσεως και περιθάλψεώς τους». Το άρθρ. 1 αντικαταστάθηκε ως άνω από το άρθρ. 1 της Γ4β/Φ.423/οικ.1167/19 Απρ.-9 Μαΐου 1984 (ΦΕΚ Β΄ 289) απόφ. Υπ. Υγείας και Πρόνοιας και Οικονομικών (κατωτ. αριθ.7). Δικαιούχοι βοηθήματος Άρθρ.2.-(Καταργήθηκε από το άρθρ. 2 της Γ4β/Φ.423/οικ.2208/14 Ιουλ.-4 Αυγ. 1988 (ΦΕΚ Β΄ 559) απόφ. Υπ. Υγείας, Πρόνοιας και Κοιν. Ασφαλίσεων και Οικονομικών, κατωτ. αριθ. 14). Υπεύθυνοι είσπραξης, ημερομηνία έναρξης  οικονομικής ενίσχυσης, μετοίκηση Β.Ν.Κ. «Άρθρ.3.-1.Η οικονομική ενίσχυση των δικαιούχων που αναγνωρίστηκαν με τις αποφάσεις μας Γ4/Φ.12/1930/82, Γ4β/Φ.423/οικ.1167/84 και Γ4/ Φ.423/οικ.82/οικ.529/85 και αυτών που θα αναγνωριστούν στο μέλλον σύμφωνα με την απόφαση αυτή, θα εισπράττεται από μέλος της οικογένειας που έχει αναλάβει τη φροντίδα και περίθαλψή τους. 2.Ημερομηνία έναρξης καταβολής της οικονομικής ενίσχυσης είναι η ημερομηνία έκδοσης της αναγνωριστικής απόφασης. 3.Σε περίπτωση μετοίκησης του Β.Ν.Κ. σε περιφέρεια άλλης Νομαρχίας,, ή οικεία Δ/νση ή το Τμήμα Κοινων. Προνοίας εκδίδει: α)απόφαση διαγραφής του Β.Ν.Κ. από τα μητρώα της και  β)βεβαίωση σχετικά με το χρόνο μέχρι τον οποίο ο Β.Ν.Κ. ενισχύθηκε οικονομικά απ’ αυτήν. Τα ανωτέρω έγγραφα μαζί με το φάκελο οικονομικής ενίσχυσης του Β.Ν.Κ. διαβιβάζει στη Δ/νση ή το Τμήμα Κοιν. Προνοίας της νέας κατοικίας του Β.Ν.Κ. η οποία εκδίδει σχετική απόφαση εγγραφής του στα μητρώα της (Β.Ν.Κ.) και εξακολούθησης παροχής σ’ αυτόν οικονομικής ενίσχυσης, από την ημερομηνία διακοπής ενίσχυσής του από την προηγούμενη υπηρεσία Κοινωνικής Πρόνοιας». Το άρθρ.3, όπως είχε αντικατασταθεί από το αρθρ. 3 της Γ4β/Φ.423/οικ.1167/1984 απόφασης Υπ. Υγείας, Πρόνοιας και Οικονομικών (κατωτ. αριθ.7) αντικαταστάθηκε ως άνω από το άρθρ. 3 της Γ4β/Φ.423/οικ.2208/14 Ιουλ.-4 Αυγ. 1988 (ΦΕΚ Β΄ 559) όμοιας (κατωτ. αριθ. 14). Προϋποθέσεις χορήγησης της οικονομικής  ενίσχυσης «Άρθρ.4.-1.Την οικονομική ενίσχυση του άρθρ. 1 της απόφασής μας αυτής δικαιούνται οι παρακάτω κατηγορίες Β.Ν.Κ. με Δ.Ν. μέχρι 30, εφόσον είναι οικονομικά αδύνατοι σύμφωνα με τις διατάξεις της Κοινής μας απόφασης Γ4β/Φ.32/οικ.3298/87 (ΦΕΚ 39/88 τ.Β΄). α)Όσοι έχουν γραφτεί στα μητρώα Β.Ν.Κ. που τηρούν οι Νομαρχίες σύμφωνα με τις αποφάσεις Γ4/Φ.12/1930/82, Γ4β/Φ.423/οικ.1167/84 και Γ4/Φ.423/οικ.82/οικ.529/85 και όσοι θα γραφτούν σ’ αυτά σύμφωνα με την παρούσα απόφαση. β)Οι Β.Ν.Κ. που διαμένουν μόνιμα στην Ελλάδα. Απουσία στο εξωτερικό για οποιοδήποτε λόγο, που δεν ξεπερνά τους έξι μήνες δεν αποτελεί λόγο διακοπής της οικονομικής ενίσχυσης. γ)Οι Β.Ν.Κ. που παρακολουθούν αμιγείς μονάδες ειδικής αγωγής του Υπουργείου Εθνικής Παιδείας και Θρησκευμάτων. δ)Οι επαναπατριζόμενοι ομογενείς Β.Ν.Κ., έστω και αν έχουν στερηθεί την Ελληνική Ιθαγένεια.  ε)Οι Κύπριοι υπήκοοι Ελληνικής καταγωγής, εφόσον κατοικούν μόνιμα στην Ελλάδα.  (Αντί για τη σελ. 84,69) Σελ. 84,69(α) Τεύχος ΙΑ-10-3 Σελ. 53 'Ατομα βαριά νοητικά καθυστερημένα 35.Β.η.5-6   504 στ)Οι Β.Ν.Κ. υπήκοοι των Κρατών που περιλαμβάνονται στην κυρωμένη με το Ν.Δ. 4017/59 (ΦΕΚ 246/59 τ. Α΄) Ευρωπαϊκή Σύμβαση, εφόσον κατοικούν μόνιμα στην Ελλάδα. ζ)Οι Β.Ν.Κ. των οποίων οι γονείς έχουν κριθεί ως ανίκανοι, κατά την έννοια των διατάξεων του Νόμ. 4051/61 και του Β.Δ. 69/61, εφόσον συγκεντρώνουν και τους υπόλοιπους όρους και προϋποθέσεις της απόφασης αυτής. η)Οι Β.Ν.Κ. που κρίνονται δικαιούχοι του επιδόματος των διατάξεων του Ν.Δ. 1153/72 «περί προστασίας πολυμελών οικογενειών δια παροχής οικογενειακών επιδομάτων» (ΦΕΚ 76/72 τ. Α΄), εφόσον συγκεντρώνουν και του υπόλοιπους όρους και προϋποθέσεις της απόφασης αυτής». Το άρθρ. 4, όπως είχε αντικατασταθεί από το άρθρ. 4 της Γ4β/Φ.423/οικ.1167/1984 (ΦΕΚ Β΄ 289) απόφ Υπ. Υγείας και Πρόνοιας και Οικονομικών (κατωτ. αριθ. 7) αντικαταστάθηκε και πάλι ως άνω από το άρθρ. 4 της Γ4β/Φ.423/ οικ.2208/14 Ιουλ.-4 Αυγ. 1988 (ΦΕΚ Β΄ 559) απόφ. Υπ. Υγείας, Πρόνοιας και Κοιν. Ασφαλίσεων και Οικονομικών (κατωτ. αριθ. 14). Εφαρμογή προγράμματος οικονομική ενισχύσεως  από Ασφαλιστικούς Οργανισμούς «Άρθρ.5.-Στην περίπτωση που Ασφαλιστικός Οργανισμός, ήθελε εφαρμόσει πρόγραμμα οικονομικής ενισχύσεως, στους καθ’ οιονδήποτε τρόπο ασφαλισμένους του, βαριά νοητικά καθυστερημένους, η παρεχομένη σ’ αυτούς οικονομική ενίσχυση με την παρούσα απόφαση, θα διακόπτεται από τότε, που θα αρχίσει να εφαρμόζεται το πρόγραμμα αυτό. Σελ. 84,70(α) Τεύχος ΙΑ-10-3 Σελ. 54 35.Β.η.6 'Ατομα βαριά νοητικά καθυστερημένα   505 Απαιτούμενα δικαιολογητικά,απόφαση  αναγνωρίσεως και εγκρίσεως οικονομικής ενισχύσεως Άρθρ.6.-«1.Για την αναγνώριση του Β.Ν.Κ. ως δικαιούχου οικονομικής ενίσχυσης, πρέπει να υποβληθούν στη Δ/νση ή στο Τμήμα Κοιν. Προνοίας της Νομαρχίας ή στο Δ/σμα της Νομαρχίας Αττικής, που ανήκει ο ενδιαφερόμενος, τα παρακάτω δικαιολογητικά. α)Αίτηση του πατέρα ή της μητέρας ή του κηδεμόνα της οικογένειας στην οποία ζει το άτομο αυτό.  β)Βεβαίωση της οικείας Δημοτικής ή Κοινοτικής αρχής, στην οποία θα βεβαιώνεται η ηλικία του Β.Ν.Κ. η σύνθεση της οικογένειας στην οποία ζει, η συγγενική σχέση της οικογένειας προς το Β.Ν.Κ., καθώς και η μόνιμη διαμονή του προς επιδότηση ατόμου. Σε περίπτωση που ο Δήμος ή η Κοινότητα αδυνατούν να βεβαιώσουν τη σύνθεση της οικογένειας του Β.Ν.Κ. τη συγγενική σχέση των μελών της και το μόνιμο της διαμονής της, τότε τα στοιχεία αυτά λαμβάνονται από την έκθεση του Κοινωνικού Λειτουργού. γ) «Γνωμάτευση ιατρού Ψυχιάτρου Διευθυντού Κλινικής ή Επιμελητή Α’ Κρατικού Νοσοκομείου ή Κέντρου Ψυχικής Υγιεινής» θεωρημένη για το γνήσιο της υπογραφής του από το Διοικητικό Διευθυντή ή το νόμιμο αναπληρωτή του.» Το μέσα σε «…..» εδ.γ’ αντικαταστάθηκε ως άνω από την παρ. 3 της Π4γ/Φ. 421/Φ. 422/Φ. 423/Φ. 221/οικ. 6286/ 24 Οκτ.- 11 Νοεμ. 1997 (ΦΕΚ Β’ 997) αποφ. Υπ. Οικον.& Υγ. & Προν. Σύμφωνα Δε με την παρ. 6 της ίδιας ως άνω απόφασης ορίστηκε ότι: Σε περίπτωση ελλείψεως ιατρών των ανωτέρω ειδικοτήτων στο Νομό που κατοικεί μόνιμα ο ενδιαφερόμενος, δύναται να απευθύνεται σε Κρατικο Νοσοκομείο όμορου Νομού.  Ο Δ.Ν. δεν θα προσδιορίζεται στις γνωματεύσεις της Π.Υ.Ε. όταν πρόκειται για παιδιά μέχρι ηλικίας 2 1/2 ετών. Στις περιπτώσεις αυτές οι γνωματεύσεις πρέπει να αναφέρουν μόνο ότι το παιδί πάσχει από βαριά νοητική καθυστέρηση. Για την έκδοση της ανωτέρω γνωματεύσεως υποβάλλεται στην Π.Υ.Ε. της περιφέρειας κατοικίας του Β.Ν.Κ. αίτηση από το νόμιμο αντιπρόσωπό του, μαζί με την έκθεση του αγροτικού ιατρού ή του ιατρού του Υγειονομικού Σταθμού της περιοχής του ή ιατρού νοσηλευτικού σχηματισμού κατά προτίμηση νευρολόγου-ψυχίατρου, στην οποία θα περιγράφεται με κάθε λεπτομέρεια η φύση της αναπηρίας και τα συμπτώματά της. Η Π.Υ.Ε. έχει τη δυνατότητα προκειμένου να σχηματίσει σαφή γνώμη για τη συγκεκριμένη περίπτωση να τον παραπέμπει σε Ιατροπαιδαγωγικά Κέντρα της Χώρας (π.χ. του Κέντρου Ψυχικής Υγιεινής του Δημόσιου Παιδιατρικού Νευροψυχιατρικού Νοσοκομείου του ΠΙΚΠΑ, του Ιδρύματος «Θεοτόκος» σε νοσοκομεία, σε άλλα κρατικά ιδρύματα και υπηρεσίες ή σε ειδικούς επιστήμονες, κατά προτίμηση ψυχολόγους ή νευρολόγους-ψυχιάτρους. Κατά των εγκριτικών και απορριπτικών αποφάσεων των Π.Υ.Ε. μπορούν ν’ ασκήσουν προσφυγή στις αρμόδιες Δευτεροβάθμιες Υγειονομικές Επιτροπές (Δ.Υ.Ε.) του Π.Δ. 611/77, τόσο οι αρμόδιες Υπηρεσίες (Δ/νσεις και Τμήματα Κοιν. Προνοίας) , όσο και ο ενδιαφερόμενος σε προθεσμία 30 ημερών από την ημερομηνία κοινοποιήσεως της σχετικής αποφάσεως. Οι γνωματεύσεις των Δ.Υ.Ε. εκδίδονται κατά τη διαδικασία και τον τρόπο του ορίζουμε ανωτέρω, για την έκδοση των γνωματεύσεων των Π.Υ.Ε. και είναι οριστικές, τόσο για τον ενδιαφερόμενο, όσο και για την υπηρεσία, η οποία εκδίδει βάσει αυτών εγκριτικές ή απορριπτικές αποφάσεις. Σε περίπτωση απορριπτικής αποφάσεως κανείς ενδιαφερόμενος δεν μπορεί να υποβάλει νέα δικαιολογητικά για την επανεξέταση της περιπτώσέως του, προτού περάσουν 3 χρόνια από την ημερομηνία εκδόσεως της απορριπτικής αποφάσεως, εκτός αν υπάρξει επιδείνωση της νοητικής καταστάσεώς του, γεγονός που βεβαιώνεται από ψυχολόγο ή γιατρό.  δ)Έγγραφη δήλωση του Νόμ. 105/69, του υπεύθυνου του εδαφ. α΄ της παρ. 1 του άρθρου αυτού, στην οποία να δηλώνονται τα εξής: αα)Η μόνιμη κατοικία, η σύνθεση και το μηνιαίο εισόδημα της οικογένειας στην οποία διαβιώνει ο Β.Ν.Κ. αναλυτικά κατά μέλος.  ββ)Ότι η παρεχομένη οικονομική ενίσχυση θα χρησιμοποιηθεί για τις ατομικές ανάγκες του Β.Ν.Κ.  γγ)Ότι ο Β.Ν.Κ. δεν παίρνει άμεσα ή έμμεσα άλλη οικονομική ενίσχυση ή σύνταξη από οποιαδήποτε πηγή για την ίδια αιτία (νοητική καθυστέρηση). Σε περίπτωση που εισπράττεται για την ίδια αιτία με οποιοδήποτε τρόπο κάποιο χρηματικό ποσό (είτε σαν επίδομα είτε σαν προσαύξηση μισθού ή συντάξεως, είτε σαν τροφείο νοσήλειο ασφαλιστικών Οργανισμών κ.λπ.) δηλώνεται τούτο με κάθε λεπτομέρεια.  δδ)Ότι αναλαμβάνει την υποχρέωση να ειδοποιήσει αμέσως την αρμόδια υπηρεσία Κοιν. Προνοίας της Νομαρχίας σε περίπτωση εισαγωγής του Β.Ν.Κ. σε Ίδρυμα ή Νοσοκομείο, αλλαγής του τόπου κατοικίας του, θανάτου, λήψεως οικον. ενισχύσεως ή συντάξεως. ε)Έκθεση Κοινωνικού λειτουργού και σε έλλειψη αυτού άλλου οργάνου της υπηρεσίας, που θα αναφέρεται στην οικογενειακή οικονομική, κοινωνική κατάσταση του Β.Ν.Κ. και της οικογένειας με την οποία ζει, στην εξακρίβωση της μόνιμης κατοικίας της οικογένειας και στην καταλληλότητά της να τον φροντίζει να ζει με αξιοπρέπεια και άνεση, καθώς και σε κάθε στοιχείο που είναι απαραίτητο για τη θεμελίωση ή απόρριψη του δικαιώματος χορηγήσεως οικονομικής ενισχύσεως. Στην παραπάνω έκθεση και σε ιδιαίτερο κεφάλαιο θα διαπιστώνεται αν το πρόσωπο που θα ενεργεί για λογαριασμό του δικαιούχου  (είσπραξη βοηθήματος κ.λπ.) είναι αρχηγός η μέλος της οικογένειας πλησίον της οποίας το Β.Ν.Κ. άτομο ζει, και αν τούτο συγκεντρώνει τις απαραίτητες προϋποθέσεις για να ορισθεί υπεύθυνο, για την    (Αντί για τη σελ. 84,701) Σελ. 84,701(α) Τεύχος 1304 Σελ. 45 'Ατομα βαριά νοητικά καθυστερημένα 35.Β.η.6   506 είσπραξη και διαχείριση της οικονομικής ενισχύσεως που θα χορηγηθεί. Σε περίπτωση που το άτομο αυτό κρίνεται αιτιολογημένα ακατάλληλο τότε ο κοινωνικός λειτουργός προτείνει υπεύθυνο της είσπραξης και διαχείρισης άλλο κατάλληλο πρόσωπο.  2.Μετά την υποβολή της ανωτέρω εκθέσεως και των άλλων δικαιολογητικών που προβλέπονται από την απόφαση αυτή εκδίδεται αιτιολογημένη εγκριτική ή απορριπτική απόφαση του αρμόδιου Νομάρχη ύστερα από εισήγηση της Δ/νσεως ή του Τμήματος Κοιν. Προνοίας της Νομαρχίας. Η εγκριτική απόφαση μπορεί να αναφέρεται σε ένα ή περισσότερους δικαιούχους και θα περιλαμβάνει μαζί με τα άλλα στοιχεία το ονοματεπώνυμο και το πατρώνυμο του δικαιούχου ή μη δικαιούχου Β.Ν.Κ., το έτος γεννήσεώς του, τον τόπο και τη δ/νση κατοικίας του, το ονοματεπώνυμο και το πατρώνυμο του υπεύθυνου για την είσπραξη και διαχείριση της οικονομικής ενισχύσεως. Τόσο οι εγκριτικές όσο και οι απορριπτικές αποφάσεις κοινοποιούνται στους ενδιαφερόμενους». Το άρθρ. 6 αντικαταστάθηκε ως άνω από το άρθρ. 5 της Γ4β/Φ.423/Οικ.1167/19 Απρ.-9 Μαΐου 1984 (ΦΕΚ Β΄ 289) απόφ. Υπ. Υγείας και Πρόνοιας και Οικονομικών (κατωτ. αριθ. 7). Τήρηση Μητρώου Άρθρ.7.-Οι Διευθύνσεις και τα Τμήματα Κοινωνικής Προνοίας των Νομαρχιών και των Διαμερισμάτων της Νομαρχίας Αττικής, θα τηρούν φακέλλους και μητρώο με ατομικές μερίδες των οικονομικά ενισχυομένων βαριά νοητικά καθυστερημένων, το οποίο θα περιλαμβάνει λεπτομερώς, όλα τα υπηρεσιακά, οικογενειακά και οικονομικά στοιχεία κατά τέτοιο τρόπο, ώστε να εξασφαλίζεται απόλυτα η ενημέρωση των υπηρεσιών, για την εφαρμογή του προγράμματος ως εξής: 1.Αύξοντας αριθμός. 2.Οικογενειακή σύνθεση, η οποία θα υποδιαιρείται στις ακόλουθες στήλες: α)Στοιχεία του βαριά νοητικά καθυστερημένου με τις εξής στήλες: αα)Ονοματεπώνυμο. ββ)Όνομα πατέρα ή συζύγου.  γγ)Ηλικία.  δδ)Διάγνωση-δείκτης νοημοσύνης. β)Σύνθεση της οικογενείας, που διαβιώνει ο βαριά νοητικά καθυστερημένος, με τις ακόλουθες στήλες: αα)Ονοματεπώνυμο.  ββ)Όνομα πατέρα ή συζύγου. γγ)Ηλικία. δδ)Συγγενική σχέση με το βαριά νοητικά καθυστερημένο.  Σελ. 84,702(α) Τεύχος 1304 Σελ. 46 εε)Τόπος καταγωγής. στστ)Δ/νση κατοικίας.  3.Μεταβολές οικογενειακής συνθέσεως. 4.Παρεχόμενη ενίσχυση βάσει άλλων προγραμμάτων. 5.Απόφαση Νομάρχη με την οποία εγκρίθηκε η οικονομική ενίσχυση, υποδιαιρούμενη στις ακόλουθες στήλες: α)Αριθμός και χρονολογία.  β)Ποσό εγκρινόμενης μηνιαίας οικονομικής ενισχύσεως. 6.Ονοματεπώνυμο, υπεύθυνου για την είσπραξη και διαχείριση της παρεχόμενης ενισχύσεως στο βαριά νοητικά καθυστερημένο.  7.Αριθμός και χρονολογία αποφάσεως Νομάρχη αναθέσεως της εισπράξεως της οικονομικής ενισχύσεως, σε άλλο πρόσωπο.  8.Παρατηρήσεις. Τρόπος πληρωμής Βλέπε την με αριθ.Γ4Α/Φ.221/ 445/ 4-26 Αυγ. 1983 (ΦΕΚ Β’500) αποφ. Υπ. Οικον. Υγ. & Προν. & Συγκοιν., ανωτ. σελ. 68,13, περί τροποιήσεως του παρόντος άρθρ. 8. Άρθρ.8.-1.Αναθέτουμε την πληρωμή της μηνιαίας οικονομικής ενισχύσεως, που εγκρίνεται με την απόφαση αυτή, σε υπολόγους υπαλλήλους των Διευθύνσεων ή τμημάτων Κοινωνικής Προνοίας των οικείων Νομαρχιών και Διαμερισμάτων της Νομαρχίας Αττικής, βάσει καταστάσεων και ατομικών βιβλιαρίων, που θα συντάσσονται από τις οικείες Διευθύνσεις ή τα οικεία Τμήματα Κοινωνικής Προνοίας σύμφωνα με την οριζόμενη διαδικασία στις διατάξεις της αποφάσεως αυτής.  2.Κάθε Δ/νση ή κάθε Τμήμα Κοινωνικής Προνοίας, υποχρεώνεται, να καταρτίζει και να αποστέλλει στον οριζόμενο υπόλογο χρηματικού εντάλματος προπληρωμής (Χ.Ε.Π.) με απόφαση του Νομάρχη, μέχρι της 15ης του δευτέρου μήνα εκάστης διμηνίας ενιαία κατάσταση πληρωμής των βαριά νοητικά καθυστερημένων, που διαμένουν στην περιφέρειά τους, για τους οποίους, μέχρι της πιο πάνω ημερομηνίας, εγκρίθηκε η καταβολή μηνιαίας οικονομικής ενισχύσεως με σχετική αναγνωριστική απόφαση του Νομάρχη.    35.Β.η.6 'Ατομα βαριά νοητικά καθυστερημένα   507 Οι σχετικές καταστάσεις θα συντάσσονται σε 3 αντίτυπα από τις οποίες θα αποστέλλονται: α)2 στον υπόλογο, που έχει ορισθεί με απόφαση του Νομάρχη, για την πληρωμή των ενισχύσεων, εκ των οποίων η μία θα υποβάλλεται στην αρμόδια Υπηρεσία Εντελλομένων Εξόδων του Νομού, κατά το χρόνο της αποδόσεως λογαριασμού, μαζί με τα λοιπά δικαιολογητικά, που ορίζονται στην παρ. 7 του άρθρου αυτού. β)Η Τρίτη θα παραμένει στο αρχείο της Υπηρεσίας.  3.Στις ανωτέρω καταστάσεις, θα αναγράφονται στην επικεφαλίδα τους, η επωνυμία της υπηρεσίας, ως και οι μήνες στους οποίους αντιστοιχεί η πληρωτέα οικονομική ενίσχυση, θα διαιρείται δε στις ακόλουθες στήλες: α)Αύξοντας αριθμός.  β)Αριθμός μητρώου βαριά νοητικά καθυστερημένων. γ)Αριθμός βιβλιαρίου οικονομικής ενισχύσεως.  δ)Ονοματεπώνυμο και πατρώνυμο υπευθύνου προς είσπραξη. ε)Δ/νση κατοικίας. στ)Αριθμός ενισχυομένων βαριά νοητικά καθυστερημένων. ζ)Πληρωτέα διμηνιαία οικονομική ενίσχυση υποδιαιρούμενη στις εξής στήλες: αα)Χρηματικό ποσό.  ββ)Ημερομηνία πληρωμής. η)Παρατηρήσεις. Στο τέλος κάθε σελίδας των καταστάσεων θα αθροίζονται οι στήλες ζ και αα και θα μεταφέρεται το ποσό του αθροίσματος στην επόμενη σελίδα, στην τελευταία των οποίων, θα γίνεται η συνολική άθροιση κατά στήλη και θα κλείνεται η κατάσταση, με την αναγραφή σ’ αυτές ολογράφως, του συνολικού πληρωτέου χρηματικού ποσού και με την υπογραφή του Νομάρχη. 4.Η πληρωμή της μηνιαίας οικονομικής ενισχύσεως, στους βαριά νοητικά καθυστερημένους θα ενεργείται κάθε δίμηνο και μάλιστα στο τέλος του δεύτερου μήνα της διμηνίας, βάσει χρηματικών ενταλμάτων προπληρωμής (Χ.Ε.Π.), που θα εκδίδονται κατά τις διατάξεις του νόμου «περί δημοσίου λογιστικού» στο όνομα των αναφερομένων υπαλλήλων στην παρ. 1 του άρθρου αυτού, μέχρι της 25ης του δευτέρου μήνα κάθε διμηνίας από την αρμόδια Υπηρεσία Εντελλομένων Εξόδων (Υ.Ε.Ε.) δυνάμει αποφάσεως αναλήψεως δαπάνης του αρμόδιου προς τούτο Οργάνου εκτελέσεως του προϋπολογισμού. Η έκδοση χρηματικών ενταλμάτων προπληρωμής κατά το μήνα Δεκέμβριο, θεωρείται, σύμφωνα με την παρ. 3 του άρθρ. 34 του Ν.Δ. 321/69, ότι λαμβάνει χώρα, προς αντιμετώπιση δικαιολογημένης ανάγκης.  Ποσά από αδιάθετα υπόλοιπα χρηματικών ενταλμάτων προπληρωμής, τα οποία επιστρέφονται, για την τακτοποίησή των, εγγράφονται στον προϋπολογισμό εξόδων στη διάρκεια της εκτελέσεώς του, δυνάμει των διατάξεων του άρθρ. 16 του Ν.Δ. 321/69. 5.Ο υπόλογος όταν εξοφλήσει το χρηματικό ένταλμα προπληρωμής, θα καταθέτει το προϊόν αυτού αυθημερόν στην Τράπεζα της Ελλάδος ή στο Δημόσιο Ταμείο και θα αναλαμβάνει από το προϊόν, τα αναγκαία ποσά για την πληρωμή των χρηματικών βοηθημάτων. Επίσης ο υπόλογος, θα ακολουθεί την ίδια πιο πάνω διαδικασία, μετά το πέρας κάθε πληρωμής, για τυχόν αδιάθετο υπόλοιπο από το αναγκαίο ποσό, που είχε αναλάβει, για την πληρωμή χρηματικών ενισχύσεων σε δικαιούχους. 6.Τα ποσά των οικονομικών ενισχύσεων, τα οποία αναγράφονται στις καταστάσεις που αναφέρονται στην παρ. 2 του άρθρου αυτού, καταβάλλονται από τους υπολόγους, στους δικαιούχους, προς είσπραξη. Κατά την πληρωμή, θα αποκόβεται η οικεία απόδειξη από το βιβλιάριο οικονομικής ενισχύσεως βαριά νοητικά καθυστερημένων, με το οποίο θα εφοδιάσουν τους υπεύθυνους προς είσπραξη, οι Δ/νσεις και τα Τμήματα Κοινωνικής Προνοίας, θα υπογράφει δε αυτός που καταβάλλει το ποσό , στο αντίστοιχο στέλεχος του διμήνου και στη λαμβανόμενη απ’ αυτόν απόδειξη. Πριν από τις ανωτέρω ενέργειες, αυτός που καταβάλλει το χρηματικό βοήθημα, θα ελέγχει το βιβλιάριο οικονομικής ενισχύσεως σε όλα τα στοιχεία του, καθώς και τα στοιχεία της αστυνομικής ταυτότητος του δικαιούχου προς είσπραξη. Μετά τη λήξη της ανωτέρω πληρωμής, ο υπόλογος του Χ.Ε.Π. διαγράφει με ερυθρό μολύβι από τις καταστάσεις πληρωμής τους ενδιαφερομένους σ’ αυτές δικαιούχους που δεν έχουν πληρωθεί το βοήθημά τους, βεβαιώνει στο σώμα των καταστάσεων το κανονικό της πληρωμής, για τους υπόλοιπους και καταχωρίζει τη χρηματική ενίσχυση του καθενός δικαιούχου, στο μητρώο των δικαιούχων προς είσπραξη, που θα τηρούν οι Δ/νσεις ή τα Τμήματα Κοιν. Προνοίας, των Νομαρχιών και των Διαμερισμάτων της Νομαρχίας Αττικής. 7.Ο υπόλογος του εντάλματος προπληρωμής, αποδίδει λογαριασμό, κατά τις διατάξεις του 761/69 Β.Δ/τος (ΦΕΚ 241/69 Τ.Α΄), υποβάλλοντας στην αρχή που εξέδωσε τούτο, μέσω της αρμόδιας υπηρεσίας της Νομαρχίας, τα εξής δικαιολογητικά: α)Συγκεντρωτική κατάσταση δαπανών από το προϊόν του εντάλματος.  β)Καταστάσεις πληρωμής, μετά των αποδείξεων, που αποκόβει από τα βιβλιάρια οικονομικής ενισχύσεως. γ)Τριπλότυπο εισπράξεως, δυνάμει του οποίου,  θα επιστρέφεται στο Δημόσιο Ταμείο το αδιάθετο ποσό του εντάλματος. δ)Κυρωμένο αντίγραφο της αποφάσεως δυνάμει της οποίας εκδόθηκε το ένταλμα προπληρωμής, για το οποίο αποδίνει λογαριασμό.  8.Για κάθε οικογένεια βοηθηματούχου, θα εκδίδεται ένα βιβλιάριο, στο οποίο θα αναγράφεται το πληρωτέο ποσό και θα φυλάγεται από τον υπεύθυνο εισπράξεως του βοηθήματος, ο οποίος υποχρεώνεται να διατηρεί τούτο σε καλή κατάσταση.  (Μετά τη σελ. 84,702) Σελ. 84,703 Τεύχος ΣΤ91-Σελ. 75 'Ατομα βαριά νοητικά καθυστερημένα 35.Β.η.6   508 Σε περίπτωση απωλείας του βιβλιαρίου, η οποία θα διαπιστώνεται με ένορκο βεβαίωση ενώπιον του αρμοδίου Ειρηνοδίκου, η οικεία Δ/νση ή Τμήμα Κοιν. Προνοίας, θα εκδίδει άλλο βιβλιάριο βάσει αυτής, ακυρώνοντας ταυτόχρονα τα αποκόμματα, που ανάγονται σε περασμένους μήνες και θα σφραγίζει το εξώφυλλο και το καθένα φύλλο του βιβλιαρίου, με σφραγίδα που θα αναγράφει «ΔΕΥΤΕΡΟ ΒΙΒΛΙΑΡΙΟ» ή «ΤΡΙΤΟ ΒΙΒΛΙΑΡΙΟ» κ.λ.π. Για την αντικατάσταση αυτή, θα ειδοποιείται ο υπόλογος, για να καταβάλλει εφεξής το χρηματικό βοήθημα, βάσει του νέου βιβλιαρίου. 9.Για την καταβολή της οικονομικής ενισχύσεως, σε εκείνους που αδυνατούν να υπογράφουν την πράξη εξοφλήσεως, θα εφαρμόζονται οι διατάξεις της 194903/1969 αποφάσεως του Υπουργού Οικονομικών (ΦΕΚ Β/777/69). 10.Στις περιπτώσεις μη εισπράξεως του επιδόματος ωρισμένου διμήνου από μεμονωμένους δικαιούχους και από υπαιτιότητά τους, η πληρωμή θα γίνεται από το προϊόν μεταγενέστερου Χρηματικού Εντάλ/τος με ξεχωριστή κατάσταση, στην οποία πρέπει να επισυνάπτεται αίτηση του δικαιούχου, περί πληρωμής του καθυστερημένου βοηθήματος, στο κάτω μέρος της οποίας, πρέπει να βεβαιώνεται από τον αρμόδιο υπάλληλο της Δ/νσεως ή Τμήματος Κοινωνικής Προνοίας, η μη είσπραξη του βοηθήματος και θα θεωρείται η βεβαίωση αυτή από τον προϊστάμενο της Δ/νσεως ή Τμήματος Κοινωνικής Προνοίας της οικείας Νομαρχίας. Βοηθήματα βαριά νοητικά καθυστερημένων τα οποία δεν εισπράχθηκαν, εντός δύο ετών από της ημερομηνίας κατά την οποία κατέστησαν απαιτητά, παραγράφονται, για λογαριασμό του Δημοσίου. Η διετής αυτή παραγραφή αρχίζει, σύμφωνα με τις διατάξεις του άρθρ. 91 και 93 του Ν.Δ. 321/69 από το τέλος του οικονομικού έτους, κατά το οποίο γεννήθηκε η αξίωση και είναι δυνατή η δικαστική αυτής επιδίωξη. 11.Το καταβαλλόμενο χρηματικό βοήθημα, διακόπτεται με απόφαση του οικείου Νομάρχου, για τις εξής αιτίες: α)Θάνατος βοηθηματούχου.  β)Διαπίστωση με έκθεση κοινωνικού λειτουργού ή εντεταλμένου οργάνου της Υπηρεσίας Κοινωνικής Προνοίας, ότι η καταβαλλόμενη οικ. ενίσχυση, δεν χρησιμοποιείται, για τις ανάγκες του βοηθηματούχου βαριά νοητικά καθυστερημένου. γ)Εισαγωγή του βοηθηματούχου, βαριά νοητικά καθυστερημένου, σε Ίδρυμα.  Στην περίπτωση αυτή η διακοπή του βοηθήματος, θα διαρκεί, για όσο χρόνο περιθάλπεται ο βαριά νοητικά καθυστερημένος στο Ίδρυμα, μετά δε την έξοδό του, θα επανεγκρίνεται με απόφαση του Νομάρχη, κατόπιν σχετικής αιτήσεως και προσκομίσεως στην αρμόδια υπηρεσία βεβαιώσεως του Ιδρύματος, περί της εισόδου και εξόδου του, σ’ αυτό.  Σελ. 84,704 Τεύχος ΣΤ91-Σελ. 76 δ)Μετοίκηση βοηθηματούχου από την περιφέρεια της Νομαρχίας, που επιδοτείται, στην περιφέρεια άλλης Νομαρχίας ή άλλου Νομαρχιακού Διαμερίσματος. Στην περίπτωση της μετοικήσεως, η απόφαση διαγραφής βοηθηματούχου από τα οικεία βιβλία, μητρώα, κ.λ.π. θα κοινοποιείται χωρίς καθυστέρηση στη Δ/νση ή Τμήμα Κοιν. Προνοίας της νέας κατοικίας του, μετά του σχετικού φακέλου και βεβαιώσεως, περί του χρόνου της λήψεως του βοηθήματος εκδιδομένης από την Υπηρεσία της αποστολής του φακέλου, για τις μετέπειτα ενέργειες.  12.Για τις απαιτήσεις βοηθηματούχου, βαριά νοητικά καθυστερημένου, που γεννιούνται μέχρι του θανάτου του έχει ανάλογη εφαρμογή η 1463/1967 γνωμοδότηση του Γ΄ Τμήματος του Νομικού Συμβουλίου του Κράτους, σύμφωνα με την οποία οι γεννημένες μέχρι του θανάτου του απαιτήσεις βοηθηματούχου τυφλού, από την παρεχόμενη σ’ αυτόν οικονομική ενίσχυση, μεταβιβάζονται ως στοιχείο της όλης κληρονομιάς στους κληρονόμους αυτού.  35.Β.η.6 'Ατομα βαριά νοητικά καθυστερημένα   509 Αναθεώρηση του δικαιώματος απολήψεως  της οικονομικής ενισχύσεως Άρθρ.9.-«1.Το δικαίωμα της απολήψεως της οικονομικής ενισχύσεως και ο τρόπος εισπράξεώς του αναθεωρούνται τακτικά στις αρχές κάθε χρόνου και έκτακτα όταν προκύψουν νέα στοιχεία που δικαιολογούν την αναθεώρηση. Στην περίπτωση που οι υπηρεσίες εφαρμογής του προγράμματος έχουν αμφιβολίες για τη νοητική κατάσταση του επιδοτουμένου μπορούν να ζητήσουν επανεξέταση, της περίπτωσης από την Π.Υ.Ε. έχοντας δυνατότητα προσφυγής, κατά της γνωματεύσεως αυτής στη Δ.Υ.Ε., τόσο οι υπηρεσίες όσο και οι ενδιαφερόμενοι, σε προθεσμία 30 ημερών από την ημερομηνία κοινοποιήσεως σ’ αυτές της γνωματεύσεως της Π.Υ.Ε. 2.Για την τακτική ή έκτακτη αναθεώρηση απαιτείται τουλάχιστον έκθεση του Κοινωνικού Λειτουργού και δήλωση του υπεύθυνου προς είσπραξη και διαχείριση, ανάλογες με εκείνες που απαιτούνται κατά την αρχική αναγνώριση του δικαιώματος.  Επίσης τα άτομα ηλικίας μέχρι 14 χρόνων που επιδοτούνται από το πρόγραμμα παραπέμπονται από την υπηρεσία υποχρεωτικά σε κάθε τρίτη ετήσια αναθεώρηση στις Υγειονομικές Επιτροπές, προκειμένου να γνωματεύσουν αν ο Δ.Ν., του εξακολουθεί να είναι μέχρι και 30. 3.Μετά τη συμπλήρωση των παραπάνω στοιχείων ακολουθεί απόφαση του οικείου Νομάρχη μόνο όταν υπάρχει κάποια αλλαγή στην αρχική αναγνωριστική η την προηγουμένη απόφαση αναθεωρήσεως, αλλιώς η αναθεώρηση θεωρείται ότι έχει συντελεστεί μετά τη συμπλήρωση των δικαιολογητικών που προβλέπει το άρθρο αυτό, οπότε συνεχίζεται κανονικά η καταβολή της οικονομικής ενισχύσεως». Το άρθρ. 9 αντικαταστάθηκε ως άνω από το άρθρ. 6 της Γ4β/Φ.423/οικ.1167/19 Απρ.-9 Μαΐου 1984 (ΦΕΚ Β΄ 289) απόφ. Υπ. Υγείας και Πρόνοιας και Οικονομικών (κατωτ. αριθ. 7). Μεταβατικές διατάξεις Άρθρ.10.-«1.Όσοι παίρνουν οικονομική ενίσχυση βάσει της τροποποιουμένης αποφάσεως θα εξακολουθήσουν να την εισπράττουν μέχρι την επόμενη τακτική αναθεώρηση, οπότε θα επανακριθούν βάσει και των στοιχείων της παρούσας αποφάσεως χωρίς όμως και να παραπεμφθούν για επαναπροσδιορισμό του Δ.Ν., ο οποίος θα γίνει οπωσδήποτε, σύμφωνα με τα διαλαμβανόμενα στην απόφαση αυτή, στην πρώτη τακτική αναθεώρηση μετά τη συμπλήρωση τριετίας από την έναρξη της επιδοτήσεώς τους. Μόνο στις περιπτώσεις ήδη επιδοτουμένων για τις οποίες οι Υγειονομικές Επιτροπές στις γνωματεύσεις τους δεν αναφέρουν το Δ.Ν. θα παραπέμψουν οι υπηρεσίες  στις Α.Υ.Ε. για επαναπροσδιορισμό του Δ.Ν. κατά την πρώτη, μετά την έκδοση της αποφάσεως αυτής, ετήσια τακτική αναθεώρηση». Το άρθρ. 10 αντικαταστάθηκε ως άνω από το άρθρ 7 της Γ4β/Φ.423/οικ.1167/19 Απρ.-9 Μαΐου 1984 (ΦΕΚ Β΄ 289) απόφ. Υπ. Υγείας και Πρόνοιας και Οικονομικών (κατωτ. αριθ.7).